stanford-oval/wikipedia huggingface dataset:
Ann Patchett
Aiheesta muualla

Ann Patchettin virallinen verkkosivu (englanniksi)
Ann Li

| Ann Li |
| --- | --- |

Henkilötiedot
Syntynyt: 26. kesäkuuta 2000 (ikä 24) King of Prussia, Pennsylvania, Yhdysvallat
Kansalaisuus:   Yhdysvallat
Tennispelaaja
Pituus:  170  cm
Kätisyys:  oikea
Palkintorahat:  1 778 990 USD
Kaksinpeli
Paras sijoitus:  122. (3.2.2020)
Voitot/tappiot:  212–143
Grand Slam -turnauksissa
Australian avoimet:  2. kierros (2020)
Nelinpeli
Paras sijoitus:  369  (6. tammikuuta 2020)
Voitot/tappiot:  15–23
Grand Slam -turnauksissa
Yhdysvaltain avoimet:  1. kierros (2019)
Aiheesta muualla
ITF
WTA
Ann Li (s. 26. kesäkuuta 2000 King of Prussia, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 122 helmikuussa 2020.
Junioriurallaan Li pelasi Wimbledonin tyttöjen kaksinpelin loppuottelussa 2017. Li selvitti tiensä ensimmäiseen Grand Slam -turnaukseensa Australian avoimiin 2020 karsintojen kautta. Hän on ensimmäinen eteläkorealainen naispelaaja Grand Slamin pääsarjassa 12 vuoteen. Pääsarjan avauskierroksella hän voitti Lizette Cabreran, mutta hävisi toisella kierroksella turnauksen lopulta voittaneelle Sofia Keninille.
Aiheesta muualla

Ann Li WTA:n sivuilla (englanniksi)
Ann Li ITF:n sivuilla (englanniksi)
Saint John (Antigua ja Barbuda)

Saint Johnin sijainti Antiguan saarella
Saint John on yksi Antigua ja Barbudan kunnista. Se sijaitsee Antiguan saaren luoteisosassa. Kunnan pinta-ala on 73,8 neliökilometriä ja siellä on 51 737 asukassta, mikä tekee kunnasta väkiluvultaan saarivaltion suurimman kunnan. Maan pääkaupunki St. John’s sijaitsee kunnan alueella.
Roger Loyer

| Roger Loyer |
| --- | --- |

Henkilötiedot
Syntynyt: 5. elokuuta 1907  8. arrondissementti 
Kansalaisuus:   Ranska
Formula 1 -ura
Aktiivivuodet:  1954
Talli(t):  Gordini
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Argentiinan Grand Prix 1954
Viimeinen kilpailu:  Argentiinan Grand Prix 1954
Roger Loyer (5. elokuuta 1907 – 24. maaliskuuta 1988) oli ranskalainen Formula 1 -kuljettaja. Hän osallistui vain yhteen Grand Prix -kilpailuun, jonka keskeytti eikä hän kerännyt yhtään pistettä.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1954 | Gordini | ARG Kesk. | INDY  | BEL  | FRA  | GBR  | GER  | SWI  | ITA  | ESP  | - | 0 |
Rättyä

Rättyä voi tarkoittaa:
Paikannimenä

Rättyä, kylä Kalajoella
Rättyä, kylä Kannuksen Eskolassa
Sukunimenä

Anni Rättyä (1934–2021), suomalainen keihäänheittäjä
Aune Rättyä-Pälli (1936–1980), suomalainen sopraano ja laulunopettaja
Janne Rättyä (s. 1974), suomalainen harmonikkataiteilija
Jouni Rättyä (s. 1975), suomalainen matemaatikko
Tina Rättyä (s. 1968), suomalainen seitsenottelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rättyä”, voi hakea sivunnimihaulla, laajalla sivunnimihaulla tai tekstihaulla.
Rivara

| Rivara |
| --- | --- |

 Rivara
 Koordinaatit: 45°19′57″N, 7°37′58″E 
Valtio:  Italia
Alue:  Piemonte
Metropolikaupunki:  Torino
Korkeus:  392 m
Väkiluku:  2 484
Aikavyöhyke:  UTC+1
 – Kesäaika:  UTC+2
 
 https://www.comune.rivara.to.it 
Infobox OKVirheellinen NIMI-arvo: 
Rivara (piemonteksi Ruvera ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 484 asukasta.
Saint Helenan punta

Saint Helenan punta (SHP) on Saint Helenan saaren rahayksikkö, joka on käytössä myös Ascensionin saarella. Rahayksikkö on sidottu Englannin puntaan. Kolikoiden ja seteleiden ulkonäöt ja nimitykset vastaavat suurilta osin Yhdistyneessä kuningaskunnassa käytettyjä. Saint Helenan punta jakaantuu 100 penceen.
Käännös suomeksi
Róisín-luokka

| Róisín-luokka |
| --- | --- |


Tekniset tiedot
Uppouma:  1 500 t
Pituus:  78,84 m
Leveys:  14 m
Syväys:  3,8 m
Nopeus:  23 solmua
Miehistöä:  44, joista 6 upseeria
Aseistus
Meritorjunta:  1 x OTO Melara 76 mm/L62 2 x Rheinmetall Rh202 2 x 12,7 mm Browning konekivääriä 2 x 7,62 mm konekivääriä
Róisín-luokka on Irlannin laivaston kahden ulkovartiolaivan muodostama alusluokka, jonka alukset valmistuivat 1999 ja 2001.
Suunnittelu

STX Canada Marine (aiemmin Kvaerner Masa Marine) suunnittelemat alukset ovat teräsrunkoisia. Niiden suunnittelu perustui vuonna 1995 valmistuneista Mauritanian laivaston Vigilant-luokan vartiolaivoista saatuihin kokemuksiin, mutta ilman helikoptereiden tarvitsemia tilavarauksia. Aluksilla on korkea automaatiotaso, mikä mahdollistaa pienehkön miehistön (vain 44 miestä). Miehistön tilat on tehty mukaviksi, mikä mahdollistaa pitkät yhtäjaksoiset partiomatkat.
Suunnittelu > Asejärjestelmät

Alusten pääaseena on etukannelle asennettu 76 millimetrin OTO Melara Compact, joka mahdollistaa ammunnan sekä ilma- että pintamaaliin. Tykin tulinopeus on 85 laukausta minuutissa. Lisäksi aluksella on kaksi 20 millimetrin Rheinmetall Rh202 -ilmatorjuntakanuunaa sekä kaksi 12,7 millimetrin Browning konekivääriä.
Pääaseen tulenjohtojärjestelmänä on Ultra Electronicsin tuliasemajärjestelmä sekä Radamecin 1500 suuntain, joihin on kytketty TV-kamera, lämpötähtäin sekä laseretäisyysmittari. Järjestelmä kykenee havaitsemaan pienen aluksen jopa 12 kilometriin. Aluksella on lisäksi Kelvin Hughesin E-, F- ja I-alueen merivalvontatutka, joka on sijoitettu maston huippuun sillan yläpuolelle, sekä saman valmistajan I-alueen merenkulkututka.
Viestijärjestelmä koostuu VHF, HF, Inmarsat Global Maritime Distress Safety Systemistä (GMDSS) ja differentiaali GPS:stä sekä suojatusta viestinsiirrosta.
Suunnittelu > Propulsiojärjestelmä

Alusten voimanlähteenä on kaksi Wärtsilä 16V26 -meridieseliä, joista kummankin teho on 5 megawattia. Koneisiin on kytketty kaksi akselia, jotka pyörittävät Lipsin potkureita. Potkureiden halkaisija on 2 500 millimetriä ja suurin kierrosnopeus 300 kierrosta minuutissa. Propulsiojärjestelmä mahdollistaa 22 solmun maksiminopeuden sekä 6 000 merimailin toimintamatkan 15 solmun risteilynopeudella. Aluksille on asennettu Brunvollin FU45 CPP -keulasuihkut, jotka mahdollistavat tarkan ohjauksen sekä paikallapysymisen. Aluksissa on myös stabilisaattorit.
Alukset

Kummallakin aluksella on kaksi 6,5 metrin Deltan kumivenettä Caley telineissä sekä Avonin 5,4 metrin kumivene.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| LÉ Róisín | Appledore Shipbuilders, North Devon | kesäkuu 1998 | 13. syyskuuta 1999 | 15. joulukuuta 1999 | - |
| LÉ Niamh | Appledore Shipbuilders | - | 10. helmikuuta 2001 | 18. syyskuuta 2001 | - |

LÉ Niamhin 76 mm OTO Melara Compact
LÉ Róisínin tulenjohtojärjestelmää
LÉ Róisínin 20 mm Rheinmetall RH202
LÉ Róisínin 6,5 metrin Deltan valmistama kumivene
Rivarolo Canavese

| Rivarolo Canavese |
| --- | --- |

 Rivarolo Canavese
 Koordinaatit: 45°20′N, 7°43′E 
Valtio:  Italia
Alue:  Piemonte
Metropolikaupunki:  Torino
Korkeus:  318 m
Väkiluku (2011):  12 400
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Rivarolo Canavese (piemonteksi Rivareul) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 12 400 asukasta.
Roger Lindberg

Roger Lindberg vuonna 1941.
Roger Gustaf Lindberg (20. syyskuuta 1915 Helsinki – 14. marraskuuta 2003 Helsinki) oli suomalainen yritysjohtaja ja musiikkielämän vaikuttaja.
Roger Lindberg oli Konrad Fazerin tyttärenpoika. Lindberg valmistui ekonomiksi Svenska handelshögskolanista 1937 ja johti Fazerin Musiikkikauppaa (sittemmin Fazer Musiikki) vuodesta 1940. Hän hoiti keskeisiä luottamustehtäviä Teoston, Suomen Kansallisoopperan ja Sibelius-Akatemian hallituksessa sekä toimi Sibelius-Seuran puheenjohtajana. Hän osallistui myös äänilevyteollisuuden kansainväliseen yhteistyöhön ja toimi IFPIn puheenjohtajana 1968–1971.
Lindbergin kaudella Fazerin Musiikkikaupasta tuli Suomen merkittävin levy-yhtiö, ja Lindberg suunnitteli tuotantoa yhdessä Toivo Kärjen kanssa. Yhtiö osti muita levy-yhtiöitä ja kustantamoja ja sai näin haltuunsa laajalti kotimaisen musiikin tekijänoikeuksia.
Lindberg luopui toimitusjohtajan tehtävästä vuonna 1971 mutta jatkoi yhtiön johtokunnan puheenjohtajana. Hän sai kauppaneuvoksen arvon vuonna 1966, ja hänet vihittiin Sibelius-Akatemian kunniatohtoriksi 1997.
Roger Lindbergin toinen puoliso vuodesta 1946 oli antiikkikauppias Brita Ingegerd Lindberg o.s. Tenström (1918–2019).
Kirjallisuutta

Bonsdorff, Lena von: Roger Lindberg: Mentori, mesenaatti, musiikkikauppias.  ((Mentor, mecenat, musikhandlare: Invandrarättlingen Roger Lindberg blir Mr Music of Finland, 2012.) Käsikirjoituksesta suomentanut Sirpa Hietanen)  Helsinki:  Schildts & Söderströms, 2012.  ISBN 978-951-52-2974-8.
Arthur Kempel

Arthur Kempel (2. elokuuta 1945 – 3. maaliskuuta 2004) oli yhdysvaltalainen elokuva- ja televisiosäveltäjä. Hän työskenteli elokuvien ja television parissa vuodesta 1981 lähtien. Kempelin sävellyksiä kuultiin muun muassa elokuvissa Kuoleman kilpajuoksu, Erakon armoilla, Kaksoisisku ja Hyytävät hetket. Televisiossa hänen sävellyksiään kuultiin sarjoissa Viinitila Falcon Crest, Matlock, Tiny Toons ja Diagnoosi: Murha. Kempel sai vuonna 1992 Emmy-ehdokkuuden televisioelokuvan Fire in the Dark musiikista.
Aiheesta muualla

Arthur Kempel Internet Movie Databasessa. (englanniksi)
Arthur Kempel Elonetissä.
Saint John (Grenada)

Saint Johnin alue Grenadalla.
Saint Johnin alue on yksi Grenadan kuudesta hallinnollisesta alueesta. Se sijaitsee maan länsiosassa. Alueen pinta-ala on 35 km² ja väkiluku vuonna 2011 oli 7 801. Alueen pääkaupunki on Gouyave.
Saint Helier

| Saint Helier Saint Hélyi |
| --- | --- |

 lippu:  vaakuna
 Saint Helierin kunnan sijainti Jerseyn saarella
 Koordinaatit: 49°11′13.2″N, 2°6′25.2″W 
Kruunun alusmaa:  Jersey
Hallinto:  
 – Hallinnon tyyppi:  Kunta
 – Pormestari:  Simon Crowcroft
Pinta-ala:  
 – Kokonaispinta-ala:  10,6 km²
Väkiluku (2011):  33 522
 – Väestötiheys:  3 162 as./km²
 
 www.sthelier.je 
Infobox OKVirheellinen NIMI-arvo: 
Saint Helierin kirkko
"Elizabeth Castle" saari Saint Helierin edessä
Saint Helier (ransk. Saint-Hélier) on Jerseyn saaren pääkaupunki ja yksi sen 12:sta kunnasta. Kunnan asukasluku oli vuoden 2011 väestönlaskennassa 33 522, mikä käsittää noin 34 % koko saaren asukasluvusta.
Aiheesta muualla

Kuvia tai muita tiedostoja aiheesta Saint Helier Wikimedia Commonsissa
Saint Helierin verkkosivut sthelier.je (englanniksi)
Roger Livesey

Livesey vuonna 1937.
Roger Livesey (25. kesäkuuta 1906 Barry, Wales – 4. helmikuuta 1976 Watford) oli brittiläinen näyttelijä. Pitkä, komea ja persoonallisen karhealla äänellä puhunut Livesey  tunnetaan erityisesti keskeisistä rooleistaan kolmessa Michael Powellin ja Emeric Pressburgerin elokuvassa: Ystävykset (1943), Myrskyöitä (1945) ja Kysymys elämästä ja kuolemasta (1946).
Laajaan teatterisukuun syntyneen Liveseyn ensimmäinen esiintyminen oli lapsiroolissa vuonna 1917, ja 1930-luvulla hän näytteli New Yorkin Broadwaylla, vastanäyttelijänään usein vaimonsa Ursula Jeans.
Elokuvia

Rembrandt (1936, ohj. Alexander Korda)
Vuoriston rummut (The Drum, 1938, ohj. Zoltan Korda)
Girl in the News (1941, ohj. Carol Reed)
Ystävykset (The Life and Death of Colonel Blimp, 1943)
Myrskyöitä (I Know Where I'm Going, 1945)
Kysymys elämästä ja kuolemasta (A Matter of Life and Death, 1946)
Vice Versa (1948, ohj. Peter Ustinov)
Vaarallinen ikä (That Dangerous Age, 1949, ohj. Gregory Ratoff)
Merten veijarit (The Master of Ballantrae, 1953, ohj. William Keighley)
Syyttävä sormi (Finger of Guilt / Intimate Stranger, 1956, ohj. Joseph Losey)
Kun hymy hyytyy (The Entertainer, 1960)
Pankkirosvojen kerho (The League of Gentlemen, 1960, ohj. Basil Dearden)
Tuittupää tyttäreni (No, My Darling Daughter, 1961, ohj. Ralph Thomas)
Elämän kahle (Of Human Bondage, 1964)
Moll Flandersin lemmenseikkailut (The Amorous Adventures of Moll Flanders, 1965, ohj. Terence Young)
Hamlet (1969, ohj. Tony Richardson)
Art Lande

Art Lande (s. 5. helmikuuta 1947 New York) on yhdysvaltalainen jazzpianisti, -rumpali, -säveltäjä ja -pedagogi. Hän oli Grammy-ehdokkaana 1987 soolopianoalbumistaan Hardball!.
New Yorkissa varttunut Lande aloitti pianotunnit nelivuotiaana, opiskeli Williams Collegessa ja muutti 22-vuotiaana San Franciscon alueelle. Hänen esikoisalbuminsa oli saksalaiselle ECM Recordsille levytetty melodinen ja meditatiivinen Red Lanta (1973), jolla toisena muusikkona kuullaan norjalaista saksofonisti-huilisti Jan Garbarekia. Albumin nimi on anagrammi Art Landen nimestä.
Vuonna 1976 Lande perusti oman kvartetin nimeltä Rubisa Patrol, jossa trumpettia soitti Mark Isham, bassoa Bill Douglass ja rumpuja aluksi Glenn Cronkhite ja myöhemmin Kurt Wortmann. Jazzstandardien lisäksi Rubisa Patrol soitti paljon myös ryhmän alkuperäissävellyksiä. Yhtye esiintyi paljon San Franciscon alueella ja kierteli pikkubussilla ympäri Eurooppaa. Yhtye levytti albumit Rubisa Patrol (ECM 1976), Desert Marauders (ECM 1977) ja The Story Of Ba-Ku (1750 Arch Records 1978)
1980-luvun alussa Lande opetti Cornish College of the Arts -oppilaitoksessa Seattlessa, vuosina 1983–1986 Sveitsin Sankt Gallenissa ja Lausannessa sekä vuodesta 1987 Naropa Universityssä Coloradon Boulderissa, jossa hän on siitä lähtien asunut.
Lande tunnetaan sekä jazzsäveltäjänä että pop- ja jazzstandardien persoonallisena tulkkina. Jälkimmäisestä ovat esimerkkejä hänen soolopianoalbuminsa The Eccentricities of Earl Dant (taas anagrammi omasta nimestä, 1977), Hardball! (1987), Melissa Spins Away (1987), Friday the Thirteenth (1996, Thelonious Monkin sävellyksiä) ja While She Sleeps (2005).
1990-luvulta alkaen Lande on soittanut pianon ohella myös rumpuja monissa kokoonpanoissa.
Diskografia

Lähde:
Diskografia > Yhtyeen johtajana tai sooloartistina

Red Lanta (ECM 1973)
Rubisa Patrol (ECM 1976)
The Eccentricities of Earl Dant (1750 Arch Records 1977)
Desert Marauders (ECM 1977)
The Story of Ba-Ku (1750 Arch Records, 1978)
Shift in the Wind (Gary Peacockin ja  Eliot Zigmundin kanssa, ECM 1980)
Skylight (David Samuelsin ja Paul McCandlessin kanssa, ECM 1981)
We Begin (Mark Ishamin kanssa, ECM 1987)
Hardball! (Great American Music Hall 1987)
Melissa Spins Away (Great American Music Hall 1987)
World Without Cars (Mark Millerin kanssa, Synergy Music 1996)
Friday the Thirteenth (Vartan Jazz 1996)
While She Sleeps (Blue Coast Records 2008)
Diskografia > Yhtyeen jäsenenä

Paul McCandlessin kanssa
All the Mornings Bring (Elektra/Asylum 1979)
Heresay (Windham Hill 1988)
Rabbit Ears Productions (lastenmusiikkia)
The Tale Of Peter Rabbit, The Tale Of Mr. Jeremy Fisher ja The Tale Of Two Bad Mice, kertojana Meryl Streep  (Windham Hill / Rabbit Ears 1987)
The Three Billy Goat's Gruff ja The Three Little Pigs, kertojana Holly Hunter (Windham Hill / Rabbit Ears 1989)
Little Red Riding Hood ja Goldilocks, kertojana Meg Ryan (Windham Hill / Rabbit Ears 1990)
Aiheesta muualla

Art Landen verkkosivusto (englanniksi)
Art Landen levytykset Discogs-tietokannassa (englanniksi)
Art Landen haastattelu All About Jazz -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Art Lande
Käännös suomeksi
Saint Helierin räjähdysonnettomuus

| Saint Helierin räjähdysonnettomuus |
| --- | --- |

Päivämäärä:  10. joulukuuta 2022
Tapahtumapaikka:  Saint Helier, Jersey
Kuolleita:  10
Loukkaantuneita:  2
Saint Helierin räjähdysonnettomuus tapahtui joulukuun 10. päivänä 2022 Kanaalisaariin kuuluvalla Jerseyn saarella sijaitsevassa Saint Helierin kaupungissa.
Itse räjähdyksessä kuoli yhdeksän ihmistä, minkä lisäksi yksi ihminen kuoli naapuritalossa paineaallon seurauksena. Räjähdyksessä loukkaantui lievästi kaksi ihmistä, ja 40 ihmistä jouduttiin evakuoimaan alueelta räjähdyksen jälkeen.
Räjähdys tapahtui kerrostalossa lähellä kaupungin satamaa. Räjähdys romahdutti koko kolmekerroksisen kerrostalon. Asukkaat olivat haistaneet kaasun hajua edellisenä päivänä ja palolaitos oli käynyt tarkastamassa tilanteen, mutta ei löytänyt vuotoa. Kuitenkin kello 3.53 talossa tapahtui räjähdys. Räjähdyksen ääni oli niin voimakas, että se kuultiin ympäri saarta ja jotkut kuvailivat sitä kuin maanjäristykseksi.
Poliisi tutkii räjähdyksen syytä. Syyksi epäillään kaasuvuotoa.
Anastasija Zavorotnjuk

Anastasija Zavorotnjuk
Anastasija Jurjevna Zavorotnjuk (ven. Анастасия Юрьевна Заворотнюк, 3. huhtikuuta 1971 Astrahan, Neuvostoliitto – 29. toukokuuta 2024 Moskova, Venäjä) oli venäläinen näyttelijä.
Elämä

Zavorotnjuk syntyi taiteilijaperheeseen Etelä-Venäjällä. Isä Juri on televisioakatemian jäsen ja äiti Valentina työskenteli Astrahanin valtionteatterissa. Zavorotnjuk pyrki jo lapsesta esiintyvän taiteen alalle.
Zavorotnjukilla oli lukuisia teatterirooleja. Ensiesiintyminen elokuvassa oli vuonna 1993 komediassa Lihaja parotška (Лихая парочка). Lännessä hän tuli tunnetuksi Suomessa Nelosella näytetystä komediasarjasta Venäläinen Nanny (Моя прекрасная няня, Moja prekrasnaja njanja), jossa hän esittää hemaisevaa lastenhoitajaa rikkaan yksinhuoltajaisän taloudessa. Tästä hän sai Kultainen Ostap -palkinnon parhaana naiskoomikkona. Vuonna 2007 valmistuneessa toimintaelokuvassa Kod apokalipsisa (Код апокалипсиса) Zavorotnjuk on pääosassa Vincent Pérezin kanssa.
Yksityiselämä

Toukokuussa 2020 tuli huhuina julkisuuteen, että Anastasia Zavorotnjuk olisi sairastunut glioblastoomaan, pahanlaatuiseen aivokasvaimeen, jonka kehittyminen olisi havaittu koeputkihedelmöityksen yhteydessä, minkä jälkeen Zavorotnjuk ja hänen nykyinen aviomiehensä Pjotr ​​Tšernyšov saivat tyttären.
Aiheesta muualla

Anastasija Zavorotnjuk Internet Movie Databasessa. (englanniksi)
Anastasiya Zavorotnyuk — Russian web site
Web page about actress (Arkistoitu – Internet Archive)
Angolangueretsa

| Angolangueretsa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Heimo::  Vanhan maailman häntäapinat Cercopithecidae
Alaheimo::  Lehtiapinat Colobinae
Suku::  Gueretsat Colobus
Laji::  angolensis
Kaksiosainen nimi
 Colobus angolensis  Sclater, 1860  

Alalajit
 Katso teksti 
Katso myös
   Angolangueretsa Wikispeciesissä   Angolangueretsa Commonsissa 
Infobox OKNimi-testi OKIUCN-testi OK: 
Angolangueretsa (Colobus angolensis) on gueretsojen sukuun kuuluva apinalaji.
Ulkonäkö ja koko

Angolangueretsan on väriltään enimmäkseen musta, mutta sillä on valkoinen pantamainen kuvio otsan, poskien ja kaulan ympärillä. Lisäksi sillä on valkoinen raita kyljissä. Häntä on pitkä. Pituus päästä häntään on 49-68 cm.
Levinneisyys ja elinympäristö

Angolangueretsaa tavataan laajalti päiväntasaajan läheisillä alueilla Afrikassa. Sitä esiintyy sekä vuoristoissa että laaksoissa. Sitä esiintyy jonkin verran myös
savanneilla ja soilla.
Lisääntyminen

Parittelu saattaa tapahtua mihin tahansa aikaan vuodesta. Naaras voi yleensä tulla raskaaksi kahden vuoden välein. Tiineys kestää 147-178 päivää. Poikasia on yleensä
yksi kerrallaan, mutta joskus voi syntyä kaksi poikasta kerrallaan. Vieroitusaika on poikasen ollessa vuoden ja kolmen kuukauden ikäinen. Sukukypsyysikä on 2-4 vuotta.
Ravinto

Eläin syö enimmäkseen lehtiä ja jonkin verran kasvien hedelmiä, kukkia, versoja ja kuorta sekä hyönteisiä.
Alalajit

C. a. angolensis
C. a. cordieri
C. a. cottoni
C. a. palliatus
C. a. prigoginei
C. a. ruwenzorii
Aiheesta muualla

http://www.awf.org/wildlife-conservation/colobus-monkey (englanniksi)
Associação Fonográfica Portuguesa

Associação Fonográfica Portuguesa (AFP) on Portugalin ainoa äänilevyteollisuuden etujärjestö, joka on perustettu vuonna 1989.
AFP:n organisaatio vastaa International Federation of the Phonographic Industryn (IFPI) tavoitteista Portugalin alueella. AFP:n jäsenyritykset edustavat yli 95 prosenttia Portugalin musiikkimarkkinoista.
RTP1:n lähettämä Top+ oli viikoittainen listaohjelma, jota tehtiin yhteistyössä AFP:n kanssa. Se oli Portugalin vanhin televisiosta näytetty ohjelma.lähde tarkemmin?
Käännös suomeksi
Antti Ylitalo

Antti Ylitalo (s. 30. tammikuuta 1983) on suomalainen lentopalloilija ja kaksinkertainen suomenmestari, joka pelasi kaudella 2007–2008 hallitsevan suomenmestarin Rovaniemen Santasportin riveissä, Lentopallon SM-liigassa.
Ura

Ylitalo on ennen Santasportia edustanut muun muassa Kempeleen Pyrintöä (nyk. Kempeleen Lentopallo) sekä Keski-Savon Pateria. Kaudella 2006–2007 hän pelasi lentopallon 1-sarjassa Tornion Lentis-88:ssa.
Kausi 2007–2008 oli Ylitalon tähän mennessä paras urallaan. Hän kehittyi suurin harppauksin hollantilaisen  Johan Verstappenin opeissa, ja nousi liigan keskitorjuja eliittiin. Santasport eteni kauden aikana finaaleihin asti, jossa Ylitaloa käytettiin etenkin syöttöapuna horjuttamaan Pielaveden Sampon vastaanottoa. Ylitalo onnistui tehtävässään erinomaisesti peleissä. Lisäksi hän oli välillä myös kuusikossa pelaamassa kapteeni Henri Tuomen tilalla. Ylitalon kausi huipentui, kun Santasport voitti suomenmestaruuden, joka oli Ylitalon uran ensimmäinen. Kaudella 2012–2013 Ylitalo voitti uransa toisen suomen mestaruuden.
Saavutukset

Suomenmestaruus 2008,2013
SM-pronssia 2006
Yli 100 SM. liigaottelua
Pelaajatiedot

Pituus: 193
Ulottuvuus: 338
Pelirooli: keskipelaaja
Seura 06-07: Tornion Lentis-88
Aiemmat seurat: Roima, KauWi, KemPy, Pateri, PerPo, Lentis88
SM-kausia: 3
SM-mitalit: 1+0+1
SM-liigaottelut -07 mennessä: 99. kappaletta
Muuta

Ylitalo opiskelee tällä hetkellä Rovaniemen ammattikorkeakoulussa (RAMK). Ylitalo on Himangan Roiman kasvatti. Hän on syntynyt Himangalla.
Roadrunner Tour

| Roadrunner Tour Remu plays Hurriganes |
| --- | --- | --- |

Livealbumin tiedot
 Äänitetty : 1994
 Julkaistu: 1994
 Tyylilaji: rock
 Kesto: 45.35
 Levy-yhtiö: Fazer
Listasijoitukset
  Suomi: 6. (maaliskuu 1994)
Remun muut julkaisut
| Viittä vaille kaks 1987 | Roadrunner Tour 1994 | In the Spirit of Hurriganes 1995 |
Remu plays Hurriganesin muut julkaisut
|   | Roadrunner Tour 1994 | Live In Mariehamn 2021 |
Roadrunner Tour on Remu Aaltosen Remu plays Hurriganes -yhtyeen ensimmäinen albumi. Se julkaistiin vuonna 1994. Kyseessä on live-äänitys, josta suurin osa nauhoitettiin Tavastia-klubilla ja osa Planet FunFunissa Keravalla. Levyllä ei soita Remun lisäksi muita alkuperäisiä Hurriganesin jäseniä.
Jäsenet

Remu Aaltonen: rummut ja laulu
Patti Patoila: rummut
Tatu Mannberg: soolokitara
Willy Devone: kitara
Jarkko Eve: rytmikitara & taustalaulu
Timo ”Häkä” Mann: basso (laulu kappaleessa ”I Will Stay”)
Tuotanto

Nauhoitettu livenä: Tavastia & Planet FunFun
Nauhoittaja: Tom Vuori/ Tom Vuori Productions
Miksaaja: Jukka Orma, Remu & Juha Laakso
Masterointi: Otto Donner/DER Digital Editing Room Oy
Kansikuva: Henrik Schűtt
Kannen suunnittelu: Jani
Tuottajat: Jukka Orma & Remu
Kappaleet

Intro: Peter Gun; Made In Sweden – 3.39
Roadrunner – 3.43
It Ain't What You Do – 5.41
Oowee-Oohla – 2.34
Do You Wanna Dance – 3.43
Oh Rack – 2.25
Oh Baby Doll – 2.51
Medley: Be-Bop-A-Lula; Tutti Frutti – 1.45
Bourbon Street – 2.50
Slippin' And Slidin' – 3.50
Crazy Days – 2.48
Well, Ooh – 3.08
I Will Stay – 3.32
Get On – 3.02
Saint John (Dominica)

| Saint John |
| --- | --- |

 Sijainti
Valtio:   Dominica
Pinta-ala:  5,85 km²
Väkiluku (2011):  6 561
Saint Johnin alue on yksi Dominican kymmenestä hallinnollisesta alueesta. Alueen pinta-ala on 5,850 km² ja väkiluku vuonna 2011 oli 6 561.